Referat af bestyrelsesmøde afholdt mandag den 13. maj 2024, kl. 11.00-13.00 i klublokalet

Til stede: Winnie, Ulla, Merete, Birgitte, Charlotte, Kate og Susanne

**Dagsorden**
1. Godkendelse af dagsorden og sidste referat
2. Næste sæson – start og slut
3. Nye kontrakter
4. Motivo
5. Motionsdagen i Kedelhallerne
6. Førstehjælpskursus
7. Brochuren
8. Eventuelt, herunder sommerafslutning, donation

**1. Godkendelse af dagsorden og sidste referat**Begge blev godkendt.

**2. Næste sæson -start og slut**
Der var enighed om ikke af lukke ned i efterårsferien og vinterferien fremover.

Vintersæsonen vil løbet fra 26. august til 18. december, i alt 17 gange i 2024 og fra 6. januar til 28.maj i 2025, i alt 19 gange for mandagsholdet og 20 for onsdagsholdet.

Pris for 2024 kr. 850,00 og for 2025 kr. 900,00.

Winnie kontakter rette vedkommende for at meddele ændringerne i lokalelejen.

**3. Nye kontrakter**
Ingen opsigelsesvarsler i trænernes kontrakter, lønningerne er ens for instruktørerne.

**4. Motivo**
Da Charlotte ikke længere ønsker at styre vores kampagner her, vil Susanne gerne overtage dette job.

**5. Motionsdagene i Kedelhallerne**
Onsdag den 28. august - Trine deltager i to timer med cirkeltræning og Godvedgymnastik.

**6. Førstehjælpskursus**
Desværre viste det sig efterfølgende, at det tilbudte førstehjælpskursus kun kunne afholdes månederne maj, juni og juli i forbindelse med en kampagne, der afholdes i perioden EM2024.

**7. Brochuren**
Brochuren er under udarbejdelse og vil blive klar til den 28. august.

**8. Eventuelt**
Der var enighed om, at fremover skal økonomi være med på dagsordenen.

Charlotte gennemgik økonomien, som så fin ud. Pt. mangler der afregning fra de to arrangementer samt instruktørlønninger.

Der vil blive indkøbt jordbærtærter til sæsonafslutningerne. Der vil blive udsendt indbydelse til sommerhold, disse vil blive afholdt uden kaffe/the serveringer.

Der var enighed om at ”aflønne” Charlotte med kr. 1.500,00, for hendes store arbejde. Charlotte undersøger lige, hvorledes de kan blive udbetalt.

Merete sørger for indkøb af de produkter, hvortil vi har søgt tilskud.

Næste møde finder sted mandag den 19. august 2024, kl. 10.00 – 12.00.